**Samuel Harvey** (s. 4. helmikuuta 1998 Alma, Quebec, Kanada) on kanadalainen jääkiekkomaalivahti, joka pelaa ICEHL:n HC Bolzanossa.

Ura
---

### Seuraura

Harveyn kasvattajaseura on AHM Saguenay-Lac-St-Jean. Hän pelasi kauden 2013–2014 QMAAA-juniorisarjaa Jonquière Élitesissa, jonka jälkeen Rouyn-Noranda Huskies varasi Harveyn 39. pelaajana QMJHL:n varaustilaisuudessa 2014. Hän siirtyi joukkueeseen kaudeksi 2014–2015. Harvey nousi Huskiesin pääasialliseksi vastuunkantajaksi ja pelasi 32 runkosarjaottelua torjuen kaksi nollapeliä sekä kuusi playoff-ottelua. Kauden 2015–2016 edetessä hän jäi kakkosmaalivahdiksi Chase Marchandille. Harvey voitti kauden päätteeksi QMJHL:n mestaruuden, President’s Cupin. Kaudella 2016–2017 hän pelasi valtaosan Huskiesin otteluista, mutta pudotuspeleissä Harvey jakoi varsin tasaisesti joukkueen torjuntavastuun Olivier Tremblayn kanssa. Kaudella 2017–2018 hän nousi Huskiesin selkeäksi ykkösmaalivahdiksi. Harveylla oli koko QMJHL:n paras torjuntaprosentti (93%) ja päästettyjen maalien keskiarvo (2.10), joista jälkimmäisen tilaston voitolla hänet palkittiin Jacques Plante Memorial Trophylla. Hänet valittiin myös liigan ensimmäiseen tähdistökentälliseen.

Kesällä 2018 NHL-varaamaton Harvey osallistui Montreal Canadiensin kehitysleirille. Samana syksynä hän osallistui myös seuran harjoitusleirille. Kaudella 2018–2019 Harvey torjui QMJHL:n runkosarjassa 43 ottelussa 35 voittoa, joilla hän jakoi koko liigan voittotilaston kärkisijan Drummondville Voltigeursin Olivier Rodriguen kanssa, mutta Harvey kuitenkin voitti tilaston viisi ottelua vähemmän pelanneena. Pudotuspeleissä hän torjui 20 ottelussa 16 voittoa. Harvey torjui Rouyn-Noranda Huskiesin QMJHL:n mestaruuteen, President’s Cupiin. Hänet valittiin liigan ensimmäiseen tähdistökentälliseen. Hän torjui joukkueen myös Memorial Cupiin.

Kaudeksi 2019–2020 Harvey siirtyi New Brunswickin yliopistojoukkueeseen. Hänet valittiin sekä AUS:n että koko U Sportsin tulokkaiden tähdistökentälliseen.

Tammikuussa 2021 Harvey teki ammattilaistryout-sopimuksen AHL-joukkue San Jose Barracudan kanssa. Huhtikuussa hän sai joukkueeseen loppukauden 2020–2021 kattavan jatkosopimuksen. Harvey pelasi koronaviruspandemian lyhentämällä kaudella seitsemän runkosarjaottelua torjuen kaksi voittoa. Elokuussa hän teki vuoden mittaisen sopimuksen ECHL-joukkue Fort Wayne Kometsin kanssa. Joulukuussa 2021 Harvey palasi ammattilaistryout-sopimuksella San Jose Barracudan AHL-joukkueeseen, jossa hän pelasi seitsemän ottelua, kunnes Harvey palasi Kometsiin helmikuussa 2022. Harvey pelasi ECHL:ssä kauden 2021–2022 aikana kaikkiaan 34 runkosarjaottelua torjuen 23 voittoa ja kolme nollapeliä sekä seitsemän playoff-ottelua torjuen kolme voittoa. Hänet valittiin sekä liigan marraskuun että maaliskuun kuukauden maalivahdiksi. Toukokuussa 2022 Komets lainasi Harveyn ammattilaistryout-sopimuksella AHL-joukkue Wilkes-Barre/Scranton Penguinsiin, jossa hän ei kuitenkaan saanut loppukaudella peliaikaa.

Kaudeksi 2022–2023 Harvey siirtyi vuoden mittaisella sopimuksella monikansallisen ICE Hockey Leaguen italialaisjoukkue HC Bolzanoon. Hän torjui 34 runkosarjaottelussa 28 voittoa, joilla Harvey voitti liigan voittotilaston. Otteluista kolme päättyi nollapeliin. Pudotuspeleissä hän torjui 19 ottelussa 11 voittoa ja kaksi nollapeliä. Harvey eteni Bolzanon kanssa aina ICEHL:n finaaleihin saakka, mutta mestaruuden vei lopulta kuitenkin itävaltalainen EC Salzburg otteluvoitoin 4–3.

Harvey siirtyi kaudeksi 2023–2024 vuoden mittaisella sopimuksella SM-liigajoukkue Rauman Lukkoon. Hän sai seurasta suosituksia muun muassa siellä pelanneilta Thomas Grégoirelta ja Gabriel Fontainelta. Sopimus purettiin joulukuussa 2023 osin perhesyistä. Harvey ehti torjua Lukossa 20 ottelua 89,9 torjuntaprosentilla. Noin kaksi viikkoa myöhemmin hän palasi HC Bolzanoon.

### Maajoukkueura

Harvey edusti Canada Whiten joukkuetta World U-17 Hockey Challengessa marraskuussa 2014.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2013–2014 | Jonquière Élites | QMAAA | 24 |  |  |  |  |  |  | 3.00 | 89,8 | – | – | – | – | – | – | – | – |
| 2014–2015 | Rouyn-Noranda Huskies | QMJHL | 32 | 13 | 16 | 0 | 1622 | 97 | 2 | 3.59 | 87,0 | 6 | 2 | 3 | 321 | 24 | 0 | 4.49 | 87,9 |
| 2015–2016 | Rouyn-Noranda Huskies | QMJHL | 35 | 25 | 3 | 4 | 1930 | 88 | 2 | 2.74 | 88,9 | 4 | 1 | 1 | 130 | 5 | 0 | 2.31 | 90,7 |
| 2016–2017 | Rouyn-Noranda Huskies | QMJHL | 43 | 26 | 10 | 4 | 2499 | 109 | 3 | 2.62 | 90,0 | 8 | 3 | 3 | 372 | 18 | 0 | 2.90 | 87,3 |
| 2017–2018 | Rouyn-Noranda Huskies | QMJHL | 46 | 30 | 9 | 4 | 2715 | 95 | 4 | 2.10 | 93,0 | 7 | 3 | 3 | 415 | 15 | 1 | 2.17 | 94,5 | Ykköstähdistö |
| 2018–2019 | Rouyn-Noranda Huskies | QMJHL | 43 | 35 | 8 | 0 | 2505 | 87 | 4 | 2.08 | 92,6 | 20 | 16 | 4 | 1217 | 40 | 4 | 1.97 | 92,4 | Ykköstähdistö |
|  | Rouyn-Noranda Huskies | M-Cup | – | – | – | – | – | – | – | – | – | 5 | 4 | 1 | 300 | 17 | 0 | 3.40 | 88,8 |
| 2019–2020 | Univ. of New Brunswick | AUS | 16 | 14 | 2 | 0 | 965 | 30 |  | 1.87 | 91,2 | 5 | 4 | 1 | 299 | 6 |  | 1.21 | 94,6 |
| 2020–2021 | San Jose Barracuda | AHL | 7 | 2 | 4 | 1 | 423 | 23 | 0 | 3.26 | 90,4 | – | – | – | – | – | – | – | – |
| 2021–2022 | Fort Wayne Komets | ECHL | 34 | 23 | 8 | 3 | 1972 | 91 | 3 | 2.77 | 91,6 | 7 | 3 | 3 | 438 | 18 | 0 | 2.46 | 91,3 |
|  | San Jose Barracuda | AHL | 7 | 2 | 5 | 0 | 398 | 24 | 2 | 2.62 | 87,6 | – | – | – | – | – | – | – | – |
| 2022–2023 | HC Bolzano | ICEHL | 34 | 28 | 6 | 0 | 2013 | 69 | 3 | 2.06 | 92,2 | 19 | 11 | 8 | 1199 | 33 | 2 | 1.65 | 93,6 |
| 2023–2024 | Lukko | SM-liiga | 20 | 8 | 7 | 3 | 1111 | 40 | 4 | 2,16 | 89,9 | – | – | – | – | – | – | – | – |
|

Lähteet
-------

* Samuel Harvey The Internet Hockey Databasessa (englanniksi)
* Samuel Harvey Eurohockey-sivustolla (englanniksi)
* Samuel Harvey *Elite Prospects*. Everysport Media Group AB.  (englanniksi)

### Viitteet

1. 1 2  BARRACUDA SIGN GOALTENDER SAM HARVEY TO PTO *sjbarracuda.com*.  28.12.2021. San Jose, CA:  Sharks Sports & Entertainment LLC. Viitattu 15.9.2023. (englanniksi)
2. 1 2 3 4 5 6 7  Samuel Harvey *Elite Prospects*. Everysport Media Group AB.  (englanniksi)
3. ↑  Zadarnowski, Andrew: Montreal Canadiens announce 2018 development camp roster and schedule *habseyesontheprize.com*.  26.6.2018. Habs Eyes on the Prize. Viitattu 15.9.2023. (englanniksi)
4. ↑  Blades, Justin: Roster announced for Montreal Canadiens training camp *habseyesontheprize.com*.  13.9.2018. Habs Eyes on the Prize. Viitattu 15.9.2023. (englanniksi)
5. ↑  Elite Prospects - QMJHL Stats 2018-2019 *eliteprospects.com*. Everysport Media Group AB. Viitattu 15.9.2023. (englanniksi)
6. ↑  The UNB Reds have commitments from Memorial Cup winning goaltender Samuel Harvey of the Rouyn-Noranda Huskies and defenceman Benjamin Gagne of the Saint John Sea Dogs. Done deal. Two heavy duty recruits for the Reds. *twitter.com*.  10.7.2019. Victor Findlay. Viitattu 15.9.2023. (englanniksi)
7. ↑  BARRACUDA SIGN THREE PLAYERS TO PROFESSIONAL TRYOUT AGREEMENTS *sjbarracuda.com*.  14.1.2021. San Jose, Ca:  Sharks Sports & Entertainment LLC. Viitattu 15.9.2023. (englanniksi)
8. ↑  Komets re-sign McIvor, add Harvey *echl.com*.  9.8.2021. Fort Wayne, Ind.:  ECHL Inc. Viitattu 15.9.2023. (englanniksi)
9. ↑  Samuel Harvey Stats, Profile, Bio, Analysis and More *sportsforecaster.com*. XML Team Solutions, LLC. Viitattu 15.9.2023. (englanniksi)
10. ↑  Hart, Nick: PENGUINS RECALL HOUDE, SIGN HARVEY TO PTO *wbspenguins.com*.  5.5.2022. WILKES-BARRE, Pa.:  ECHL Inc. Viitattu 15.9.2023. (englanniksi)
11. ↑  Samuel Harvey – Ein junges Talent für den weißroten Kasten *hcb.net*.  5.8.2022. HOCKEY CLUB BOZEN 2000 Amateursport Gesellschaft m.b.H. Viitattu 15.9.2023. (saksaksi)
12. ↑  Elite Prospects - ICEHL Stats 2022-2023 *eliteprospects.com*. Everysport Media Group AB. Viitattu 15.9.2023. (englanniksi)
13. ↑  Samuel Harvey ja Westerholmin veljekset Lukkoon – Niemiselle kahden vuoden jatkopahvi! *raumanlukko.fi*.  5.5.2023. Rauman Lukko Oy. Viitattu 15.9.2023.
14. ↑  Lehtinen, Eetu: Lukko palkkasi NHL:ssä pelanneen maalivahdin – Samuel Harvey lähtee joukkueesta perhesyistä *Satakunnan Kansa*.  22.12.2023. Viitattu 22.12.2023.
15. ↑  Sam Harvey torna in biancorosso  7.1.2024. HC Bolzano. Viitattu 8.1.2024. (italiaksi)